stanford-oval/wikipedia huggingface dataset:
แคท-แพท
ชีวิตส่วนตัว

(แคท) ซอนญ่า สิงหะ
เป็นนักธุรกิจ เซเลบริตี้ นักร้อง และนักแสดงชาวไทยสังกัดช่อง 7 เริ่มเข้าสู่วงการบันเทิงโดยเป็นศิลปินวงกลุ่มสอง "แคท-แพท" จากค่ายเพลงกามิกาเซ่ ประกอบด้วยสมาชิกจำนวน 2 คน คือ เธอและภิรญา สิงหะ ในปี 2556 เธอได้เซ็นสัญญาเป็นนักแสดงกับทางสถานีโทรทัศน์สีกองทัพบกช่อง 7 ปัจจุบันสมรสจดทะเบียนสมรสกับนักธุรกิจ ภัทร บุญญลักษม์ เมื่อปี 2566 มีบุตรสาวด้วยกัน 1 คน ชื่อ ดริญ่า บุญญลักษม์ หรือ น้องดาริน เกิดเมื่อวันที่ 10 กุมภาพันธ์ พ.ศ. 2567
(แพท) ภิรญา สิงหะ
เป็นนักธุรกิจ เซเลบริตี้ และนักร้องชาวไทย เริ่มเข้าสู่วงการบันเทิงโดยเป็นศิลปินวงกลุ่มสอง "แคท-แพท" จากค่ายเพลงกามิกาเซ่ ประกอบด้วยสมาชิกจำนวน 2 คน คือ เธอและซอนญ่า สิงหะ 
ในปี 2559 มีเปิดธุรกิจส่วนตัวด้านเสื้อผ้าชื่อ KIMBER แต่งงานกับนักธุรกิจ ฟิลลิปส์ เพ็ญชาติ เมื่อปี 2561
แหล่งข้อมูลอื่น

ซอนญ่าสิงหะ ที่อินสตาแกรม
ภิรญาสิงหะ ที่อินสตาแกรม
แฟนเพจ Kat Sonyasingha
Kazz Award 2009 รางวัลศิลปินดูโอ้ยอดนิยม (ชนะ)
Kazz Award 2008 รางวัลศิลปินดูโอ้ยสุด virgin แห่งปี (ชนะ)
| ด ค กศิลปินสังกัดกามิกาเซ่ |
| --- | --- |
เกิร์ลกรุ๊ป:  เฟย์ ฟาง แก้ว  ชิลลี่ไวท์ช็อค  สวีต ดี  คิส มี ไฟฟ์ 
ดูโอ:  โฟร์-มด  เนโกะ จัมพ์  นิ้ง-ปิ๊ง  ซิสก้า  แคท-แพท  เอบี ควีน  สปลิท  ไปป์-มาก่อน 
ศิลปินเดี่ยว:  พายุ  ขนมจีน  จามิล่า  หวาย  จินนี่  ธามไท  ฟ้า  แครอล  แต๊งกิ้ว  เจฟ  มิณทร์  กรีน  พาร์ท  เติร์ด  มาร์ค  แองจี้  ซีแนน  ครีมมี่  เฟรชชิบี้  เคเคพี  อัทเทอร์  เกรซซี่ 
ฮิปฮอป:  ทรี.ทู.วัน 
บอยแบนด์:  เค-โอติก  เอกซ์ ไอ เอส  วี.อาร์.พี 
วงดนตรี:  แฟกต์ ยู  สแควร์ เซอร์เคิล 
โปรเจกต์พิเศษ:  ลิปซ์ โปรเจกต์  เซเวนเดส์  ทู ไฮ  มังกีย์ ฮีโร่  เซเวนเดส์ 2  เดโม โพรเจกต์  อริศ(ส)รา  นิวคอร์เมอร์
แคว้นปัญจาบ

บทความนี้เกี่ยวกับเขตปกครองในประเทศปากีสถาน สำหรับเขตปกครองในประเทศอินเดีย ดูที่ รัฐปัญจาบ หรืออาณาเขตทางภูมิศาสตร์ ดูที่ ภูมิภาคปัญจาบ
| ปัญจาบ پنجاب (อูรดูและปัญจาบ) |
| --- | --- |
แคว้นของประเทศปากีสถาน
   ธง ตรา
สมญา: ดินแดนแห่งแม่น้ำห้าสาย  (เปอร์เซีย: Punj ห้า, Ab น้ำ, แม่น้ำ)
ตำแหน่งของแคว้นในประเทศปากีสถาน
พิกัด: 31°N 72°E﻿ / ﻿31°N 72°E﻿ / 31; 72
ประเทศ: ปากีสถาน
ก่อตั้ง: 1 กรกฎาคม พ.ศ. 2513
เมืองหลวง: ลาฮอร์
เมืองใหญ่สุด: ลาฮอร์
การปกครอง
 • ประเภท: แคว้น
 • องค์กร: สภาแคว้น
 • ผู้ว่าการ: Malik Muhammad Rafique Rajwana (สันนิบาตมุสลิมปากีสถาน (เอ็น))
 • มุขมนตรี: Mian Shahbaz Sharif (สันนิบาตมุสลิมปากีสถาน (เอ็น))
 • สภานิติบัญญัติ: สภาเดียว (371 ที่นั่ง)
 • ศาลสูง: ศาลสูงลาฮอร์
พื้นที่
 • ทั้งหมด: 205,344 ตร.กม. (79,284 ตร.ไมล์)
ประชากร (พ.ศ. 2558)Bureau of Statistics, Government of the Punjab เก็บถาวร 2016-06-29 ที่ เวย์แบ็กแมชชีน (2015)</ref>
 • ทั้งหมด: 101,391,000 คน
 • ความหนาแน่น: 490 คน/ตร.กม. (1,300 คน/ตร.ไมล์)
เขตเวลา: UTC+5 (PKT)
รหัส ISO 3166: PK-PB
ภาษาหลัก: อูรดู (ประจำชาติ) อังกฤษ (ทางการ) ปัญจาบ (ประจำแคว้น) ภาษาอื่น ๆ : ปาทาน, บาโลจ, สินธ์; ซะราอีกี
ทีมกีฬาเด่น: Lahore Qalandars Lahore Lions Rawalpindi Rams Sialkot Stallions Bahawalpur Stags Multan Tigers
ที่นั่งในสภาแคว้น: 371 ที่นั่ง
อำเภอ: 36
สภาสหภาพ: 127
เว็บไซต์: www.punjab.gov.pk
ปัญจาบ (อังกฤษ: Punjab; อูรดูและปัญจาบ: پنجاب, "แม่น้ำห้าสาย") เป็นแคว้นหนึ่งในสี่แคว้นของประเทศปากีสถาน มีพื้นที่มากที่สุดเป็นอันดับที่ 2 รองจากแคว้นบาโลชิสถาน และมีจำนวนประชากรมากที่สุดของประเทศ โดยมีประชากรประมาณ 101,391,000 คน ณ ปี พ.ศ. 2558 แคว้นนี้มีอาณาเขตติดต่อกับแคว้นสินธ์ แคว้นบาโลชิสถาน และแคว้นแคบาร์ปัคตูนควา รวมทั้งดินแดนนครหลวงอิสลามาบาดและดินแดนอาซาดจัมมูโอกัชมีร์ ทั้งยังมีอาณาเขตติดต่อกับรัฐปัญจาบ รัฐราชสถาน และรัฐชัมมูและกัศมีร์ของประเทศอินเดีย เมืองหลวงของแคว้นคือลาฮอร์ ซึ่งเป็นศูนย์กลางทางวัฒนธรรมแห่งหนึ่งของปากีสถาน อุตสาหกรรมภาพยนตร์และแฟชั่นส่วนมากของประเทศมีฐานการผลิตอยู่ที่เมืองนี้
แหล่งข้อมูลอื่น

เว็บไซต์อย่างเป็นทางการ เก็บถาวร 2015-05-10 ที่ เวย์แบ็กแมชชีน
| ด ค ก เขตการปกครองในปากีสถาน |
| --- | --- | --- |
| แคว้น |  แคบาร์ปัคตูนควา  บาโลชิสถาน  ปัญจาบ  สินธ์  |  |
| ดินแดน |  ดินแดนนครหลวงอิสลามาบาด  |  |
| ภูมิภาคปกครองตนเอง |  อาซาดจัมมูโอกัชมีร์  กิลกิต-บัลติสถาน  |  |
แคล็บเบอร์ส

แคล็บเบอร์ส (อังกฤษ: Clabbers) เป็นเกมการแข่งขันประเภทเดียวกันกับสแคร็บเบิล ชื่อของมันเป็นคำสลับอักษรของ SCRABBLE
กฎ

กฎของเกมนี้เหมือนกันกับสแคร็บเบิล เว้นแต่ผู้เล่นสามารถต่อเป็นคำสลับอักษรของคำที่ยอมรับได้; พูกอีกนัยหนึ่ง คือตัวอักษรของคำ ไมจำเป็นต้องตั้งให้ถูกต้องตามลำดับ ถ้ามีการชาเลนจ์ (challenged) คำ ผู้เล่นที่วางคำนั้นต้องบอกคำของคำสลับอักษรที่ยอมรับได้
ตัวกระดานอาจจะจบลงด้วยบริเวณหนึ่งมีคำศัพท์ต่อกันมาก และเหลือช่องว่างอีกบริเวณหนึ่ง การนับคะแนนจะใช้วิธีเดียวกันกับสแคร็บเบิล แต่จะมีคะแนนมากกว่าแบบปกติ เพราะการต่อคำและมีโอกาสใช้ช่องพิเศษมาก
รุ่นเว็บไซต์

ในอินเทอร์เน็ตสแคร็บเบิลคลับได้ให้ผู้เล่นสามารถเล่นแคล็บเบอร์สได้บนอินเทอร์เน็ต
แคลัม เชมเบอส์

| 0 | 1 | 2 | 3 |
| --- | --- | --- | --- |
 เชมเบอส์ขณะเล่นให้กับอาร์เซนอลในปี ค.ศ. 2014
ข้อมูลส่วนตัว
ชื่อเต็ม:  แคลัม เชมเบอส์
วันเกิด:   (1995-01-20) 20 มกราคม ค.ศ. 1995 (29 ปี)
สถานที่เกิด:  ปีเตอส์ฟีลด์ อังกฤษ
ส่วนสูง:  6 ft 0 in (1.82 m)
ตำแหน่ง:  กองหลัง
ข้อมูลสโมสร
สโมสรปัจจุบัน:  แอสตันวิลลา
หมายเลข:  16
สโมสรเยาวชน
2002–2012:  เซาแทมป์ตัน
สโมสรอาชีพ*
| ปี |  ทีม |  ลงเล่น |  (ประตู) |
| 2012–2014 |  เซาแทมป์ตัน |  22 |  (0) |
| 2014–2022 |  อาร์เซนอล |  74 |  (3) |
| 2016–2017 |  → มิดเดิลส์เบรอ (ยืม) |  24 |  (1) |
| 2018–2019 |  → ฟูลัม (ยืม) |  31 |  (2) |
| 2022– |  แอสตันวิลลา |  11 |  (1) |
ทีมชาติ‡
| 2012 |  อังกฤษ อายุไม่เกิน 17 ปี |  6 |  (3) |
| 2012–2014 |  อังกฤษ อายุไม่เกิน 19 ปี |  18 |  (2) |
| 2015–2017 |  อังกฤษ อายุไม่เกิน 21 ปี |  22 |  (0) |
| 2014– |  อังกฤษ |  3 |  (0) |
 *นัดที่ลงเล่นและประตูที่ยิงให้แก่สโมสรเฉพาะลีกในประเทศเท่านั้น  ข้อมูลล่าสุด ณ วันที่ 19:03, 23 พฤษภาคม 2022 (UTC) ‡ ข้อมูลการลงเล่นและประตูให้แก่ทีมชาติล่าสุด ณ วันที่ 16:03, 1 เมษายน 2018 (UTC)
แคลัม เชมเบอส์ (อังกฤษ: Calum Chambers; เกิดวันที่ 20 มกราคม ค.ศ. 1995) เป็นนักฟุตบอลอาชีพชาวอังกฤษ ปัจจุบันเล่นในตำแหน่งกองหลังให้กับแอสตันวิลลา และทีมชาติอังกฤษ
เดิมทีอยู่กับเซาแทมป์ตัน โดยเข้าสู่ทีมในระบบเยาวชนของสโมสร จนได้เข้าสู่การเป็นตัวจริง โดยได้เล่นในฤดูกาล 2012–13 หลังจากนั้น 2 ฤดูกาลได้ย้ายมาเล่นในพรีเมียร์ลีก กับอาร์เซนอลในเดือนกรกฎาคม ค.ศ. 2014 ด้วยค่าตัว 16 ล้านปอนด์
เชมเบอส์ได้ติดทีมชาติอังกฤษชุดใหญ่ครั้งแรกในนัดที่อังกฤษลงเตะนัดกระชับมิตรกับนอร์เวย์ ในเดือนกันยายน ปีเดียวกัน
เชมเบอส์ยิงให้กับอาร์เซนอลได้เป็นครั้งแรก ในพรีเมียร์ลีกนัดที่ 10 ของฤดูกาลเดียวกัน ที่อาร์เซนอล พบกับ เบิร์นลีย์ ที่เอมิเรตส์สเตเดียม ในนาทีที่ 72 จากการซ้ำลูกยิงของแดนนี เวลเบก ทำให้ทีมนำ 2-0 ก่อนที่จะจบลงด้วยผลการแข่งขัน 3–0
ในนัดแรกของฤดูกาล 2016–17 ที่อาร์เซนอลแพ้ต่อลิเวอร์พูล 3–4 ที่สนามเอมิเรตส์สเตเดียม เชมเบอส์เป็นผู้โหม่งทำประตูที่ 2 ให้กับสโมสรในนาทีที่ 75 หลังจากที่ถูกยิงไปแล้ว 4 ลูก แต่หลังจากนั้นอีกนัดเดียว ก่อนที่การซื้อขายหรือยืมตัวผู้เล่นจะปิดลง เชมเบอส์ได้ถูกย้ายตัวไปยังมิดเดิลส์เบรอในแบบยืมตัว
เกียรติประวัติ

เอฟเอคอมมิวนิตีชีลด์: 2014
แหล่งข้อมูลอื่น

สถิติของ Calum Chambers ที่ Soccerbase
Calum Chambers profile at Arsenal.com
| ด ค กผู้เล่นชุดปัจจุบันของสโมสรฟุตบอลแอสตันวิลลา  |
| --- | --- |
 1 มาร์ติเนซ  3 เทย์เลอร์  5 เชสเตอร์  6 ลุยซ์  7 แม็กกินน์  8 Lansbury  9 Wesley  10 บูเอนเดีย  11 Nakamba  12 Steer  14 ฮูรีฮาน  15 Konsa  16 เชมเบอส์  17 เทรเซแก  18 ยัง  21 El Ghazi  22 Engels  23 โกชิญญู  24 Guilbert  25 Nyland  27 ดีญ  28 กาลินิช  30 Hause  33 O'Hare  39 Davis  40 มิงส์  41 Ramsey  ผู้จัดการ: เอเมรี
เค็นโตะ มิยาอูระ

เค็นโตะ มิยาอูระ (ญี่ปุ่น: 宮浦 健人; โรมาจิ: Miyaura Kento;  เกิด 22 กุมภาพันธ์ พ.ศ. 2542) เป็นนักวอลเลย์บอลชาย สัญชาติญี่ปุ่น จากจังหวัดคูมาโมโตะ บนเกาะคีวชู ปัจจุบันเขากำลังเป็นนักวอลเลย์บอลกึ่งอาชีพอยู่ใน ปลุสลีกา ให้แก่สโมสรสตอล นิซ่า นอกจากนี้เขายังเคยรับหน้าที่กัปตันทีมวอลเลย์บอลชายทีมชาติญี่ปุ่น รุ่นอายุไม่เกิน 19 ปี และทีมวอลเลย์บอลของมหาวิทยาลัยวาเซดะ
อาชีพวอลเลย์บอล > ประถมศึกษา

เค็นโตะเริ่มต้นเล่นวอลเลย์บอลตอนเรียนอยู่ชั้นประถมศึกษาปีที่ 2 แต่ในขณะนั้นเขามีรูปร่างที่ผอม และขาดพละกำลัง ทำให้เขาได้รับโอกาสลงเล่นในชั้นปีที่ 4 ในฐานะผู้เล่นตัวสำรอง นอกจากนี้เค็นโตะยังถูกบอกอีกว่า "เขาไม่ใช่เอซหรอก"
อาชีพวอลเลย์บอล > มัธยมศึกษา

เค็นโตะได้รับการชักชวนให้มาร่วมสโมสรวอลเลย์บอลระดับยุวชนที่เปิดขึ้นใหม่ ของโรงเรียนมัธยมจินเซย์ [ja], ในขณะนั้นมีผู้เล่นอยู่เพียง 2 คนในสโมสร จึงทำให้ไม่สามารถลงทำการแข่งขันได้ แต่เขาก็ยังคงฝึกซ้อมวอลเลย์บอลทุกวัน
หลังจากนั้น ในระดับมัธยมปลาย เค็นโตะได้รับการรบกวนจากอาการบาดเจ็บ ทำให้เขาจำเป็นต้องถอนตัวออกจากทีม ถัดมาในชั้นมัธยมฯ ปีที่ 5 เขาได้รับมอบหมายให้เป็นกัปตันทีม แต่เขาก็ยังไม่มีความสามารถมากพอจนเกิดปัญหาต่าง ๆ ซึ่งนั่นกลายเป็นช่วงเวลาที่ยากในชีวิตวอลเลย์บอลของเค็นโตะ จนคิดที่อยากจะเลิกเล่น แต่เมื่อเวลาผ่านไป ความลำบากนั้นทำให้เขาแข็งแกร่งขึ้น อย่างไรก็ตาม เค็นโตะและทีมได้รับผลกระทบจากเหตุการณ์ แผ่นดินไหวในจังหวัดคูมาโมโตะ ค.ศ. 2016 ซึ่งส่งผลกระทบให้สถานที่ฝึกซ้อมต้องปิดลง และเขาได้สถานที่ฝึกซ้อมใหม่หลังจากผ่านไปประมาณ 1 เดือน แต่สภาพแวดล้อมก็ไม่เอื้ออำนวยมากนัก และนั่นทำให้ทีมของเขาชนะเพียงตำแหน่งรองชนะเลิศใน'การแข่งขันวอลเลย์บอลชิงแชมป์มัธยมปลายทั่วประเทศญี่ปุ่น [en] (ฮารุโค)
อาชีพวอลเลย์บอล > มหาวิทยาลัย

หลังจากจบการศึกษาจากระดับมัธยมปลาย เค็นโตะตัดสินใจเข้าศึกษาที่ มหาวิทยาลัยวาเซดะ ซึ่งมีสโมสรวอลเลย์บอลที่มีชื่อเสียง ถัดจากนั้นเขาถูกเรียกตัวเข้าทีมชาติญี่ปุ่น รุ่นอายุไม่เกิน 19 ปี เป็นครั้งแรก และได้รับหน้าที่เป็นกัปตันทีมอีกด้วย ในปีที่ 2 ของมหาวิทยาลัย เขาตระหนักถึงความสำคัญของสภาพร่างกาย นั่นจึงทำให้เขาเริ่มออกกำลังกายแบบเวทเทรนนิ่ง พร้อมกับการปรึกษากับเจ้าหน้าที่ของทีมเพื่อป้องกันอาการบาดเจ็บ นอกเหนือจากนั้น เขายังเปลี่ยนรูปแบบการเสิร์ฟ จากการยืนเสิร์ฟไปเป็นแบบกระโดดเสิร์ฟ และนั่นเป็นการเพิ่มประสิทธิภาพของทีมอีกด้วย ซึ่งในปีถัดมา เค็นโตะก็ได้กลายเป็นผู้เสิร์ฟความหวังของทีม
เค็นโตะได้ถูกเรียกตัวเข้าติดทีมชาติชุดเยาวชนในทุกรุ่นอายุ ตั้งแต่อายุไม่เกิน 19 ปี, รุ่นอายุไม่เกิน 21 ปี ในปีค.ศ. 2017, รุ่นอายุไม่เกิน 23 ปี และชุดมหาวิทยาลัยโลกในปี 2019 ตามลำดับ
ในชั้นปีสุดท้่าย เขาได้เป็นกัปตันของทีม และพาทีมชนะใน การแข่งขันวอลเลย์บอลชิงแชมป์มหาวิทยาลัยทั่วประเทศญี่ปุ่น [en] ซึ่งนั่นทำให้กลายเป็นแชมป์ปีที่ 5 ติดต่อกันของรายการ หลังจากนั้น วี.ลีก ฤดูกาล 2020–21 เขาได้เข้าร่วมกับสโมสร เจเท็กโตะ สติงส์ ซึ่งอยู่ในลีกระดับสูงสุดของประเทศ
อาชีพวอลเลย์บอล > อาชีพ และทีมชาติชุดใหญ่ > ฤดูกาล 2020–21

ในปีค.ศ. 2021 เค็นโตะได้ถูกเรียกตัวติดทีมชาติชุดใหญ่ เป็นครั้งแรกในชีวิต และการแข่งขันแรกในระดับชุดใหญ่ของเขาคือรายการ วอลเลย์บอลชายชิงแชมป์เอเชีย 2021ทีมชาติญี่ปุ่นจบในตำแหน่งรองชนะเลิศ โดยเขาทำแต้มไปทั้งหมด 76 คะแนน และได้รับรางวัล Best Opposite Spiker (ตัวตบตรงข้ามยอดเยี่ยม)
ในวันที่ 15 เดือนตุลาคม เค็นโตะได้ลงเล่นเต็มการแข่งขันในฐานะผู้เล่นตั้วจริงเป็นครั้งแรกในวี.ลีก พบกับสโมสร เจที ธันเดอร์ โดยเจเท็กโตะ สติงส์ แพ้ไป 1–3 เซ็ต และเขาได้กลายเป็นผู้เล่นคนสำคัญของทีมหลังจากได้ช่วยทำคะแนน จนเป็นผู้เล่นที่ทำคะแนนสูงสุดในเกือบทุกแมตช์ที่ลงเล่น
ในวันที่ 16 มกราคม ค.ศ. 2022 ขณะนั้นเจเท็กโตะอยู่ที่อันดับ 7 ของตาราง หลังจากแพ้ไป 5 แมตช์ติดต่อกัน โดยในวันนั้นเค็นโตะได้ช่วยทีมให้ชนะสโมสร โทเรย์แอร์โรส์ ด้วยคะแนน 3–1 เซ็ตในบ้าน อีกทั้งยังเขายังเป็นผู้ที่ทำคะแนนสูงสุดด้วยคะแนน 30 แต้ม หลังจบเกมเขาถึงขนาดนั่งลงร้องไห้กับชัยชนะนั้น
เจเท็กโตะ สติงส์ จบฤดูกาลด้วยอันกับที่ 7 ของตาราง โดยเค็นโตะอยู่ที่อันดับ 5 ของผู้เล่นที่ทำคะแนนสูงสุดตลอดฤดูกาล และสูงสุดเป็นอันดับ 1 ในบรรดาผู้เล่นสัญชาติญี่ปุ่น ด้วยคะแนน 651 แต้ม
อาชีพวอลเลย์บอล > อาชีพ และทีมชาติชุดใหญ่ > ฤดูกาล 2022–23

เค็นโตะได้รับเลือกให้เป็นหนึ่งในผู้เล่นทีมชาติญี่ปุ่น 2 ปีติดต่อกัน และเขาได้เข้าร่วมในการแข่งขัน วอลเลย์บอลชายเนชันส์ลีก 2022 ในสัปดาห์แรกเขาได้ลงเล่นในฐานะผู้เล่นตัวจริง ในแมตช์ที่พบกับ ทีมชาติสหรัฐ โดยทีมชาติญี่ปุ่นแพ้ไป 3–0 เซ็ต และเขาทำแต้มไปทั้งหมด 20 คะแนน หลังจากนั้น เขาได้ลงเล่นเป็นผู้เล่นตัวจริงอีกครั้งในแมตช์ที่พบกับ ทีมชาติเยอรมนี โดยญี่ปุ่นชนะไป 1–3 เซ็ต อีกทั้งเขายังทำคะแนนสูงสุดให้กับทีม 17 คะแนน รวมไปด้วย 15 คะแนนจากการบุก และ 2 คะแนนจากการเสิร์ฟ
สโมสร

โรงเรียนมัธยมปลายจินเซย์ [ja] (2015–2018)
มหาวิทยาลัยวาเซดะ (2017–2020)
เจเท็กโตะ สติงส์ (2020–ปัจจุบัน)
ทีมชาติ

ทีมชาติญี่ปุ่น รุ่นอายุไม่เกิน 19 ปี (2017–2018)
วอลเลย์บอลยุวชนชายชิงแชมป์เอเชีย 2017
วอลเลย์บอลเยาวชนชายชิงแชมป์เอเชีย 2018
ทีมชาติญี่ปุ่น รุ่นอายุไม่เกิน 21 ปี (2017)
วอลเลย์บอลชายชิงแชมป์โลก รุ่นอายุไม่เกิน 21 ปี 2017
ทีมชาติญี่ปุ่น รุ่นอายุไม่เกิน 23 ปี (2019)
วอลเลย์บอลชายชิงแชมป์เอเชีย รุ่นอายุไม่เกิน 23 ปี 2019
ทีมชาติญี่ปุ่นชุดมหาวิทยาลัยโลก
วอลเลย์บอลชายชิงแชมป์มหาวิทยาลัยโลก 2019 [en]
ทีมชาติญี่ปุ่นชุดใหญ่ (2021–ปัจจุบัน)
รางวัล > ส่วนบุคคล

วอลเลย์บอลยุวชนชายชิงแชมป์เอเชีย 2017 — ผู้เล่นทรงคุณค่า (Most Valuable Player; MVP)
วอลเลย์บอลชิงแชมป์มหาวิทยาลัยทั่วประเทศญี่ปุ่น ปี 2020 [en] — MVP
วอลเลย์บอลชิงแชมป์มหาวิทยาลัยทั่วประเทศญี่ปุ่น ปี 2020 — ผู้เล่นเสิร์ฟยอดเยี่ยม (Best Server)
วอลเลย์บอลชายชิงแชมป์เอเชีย 2021 — ตัวตบตรงข้ามยอดเยี่ยม (Best Opposite Spiker)
รางวัล > สโมสร

วอลเลย์บอลชิงแชมป์มหาวิทยาลัยทั่วประเทศญี่ปุ่น ปี 2020 —  ชนะเลิศ, กับ มหาวิทยาลัยวาเซดะ
2020-21 ชิงถ้วยจักรพรรดิ —  ชนะเลิศ, กับ เจเท็กโตะ สติงส์
แหล่งข้อมูลอื่น

Autumn Kanto University League Match - 宮浦世代になってから初の公式戦！王者の貫禄見せつけ好スタートを切る โดย wasedasports.com (ภาษาญี่ปุ่น)
MIYAURA HELPS JAPAN GRIND OUT WIN OVER THAILAND เก็บถาวร 2023-01-29 ที่ เวย์แบ็กแมชชีน โดย asianvolleyball.net
早稲田主将・宮浦健人　4連覇がかかった未知数のインカレ「全てを出し尽くす」 โดย 4years.asahi.com
【バレー】男子日本代表・宮浦健人インタビュー「昨シーズンのアジア選手権に比べたらかなり成長をしていると思うので自信を持ってやりたい」 โดย Yahoo! Japan
รู้จัก มิยาอูระ เค็นโตะ ดาวรุ่งวอลเล่ย์บอลชายญี่ปุ่นที่ฟอร์มไม่ธรรมดา โดย True ID
| ก่อนหน้า> รางวัล | รางวัล | เค็นโตะ มิยาอูระ> รางวัล | รางวัล | ถัดไป> รางวัล |
| --- | --- | --- | --- | --- |
|  อาเมียร์ กาโฟร์ [en] |  | ตัวตบตรงข้ามยอดเยี่ยม (Best Opposite Spiker)  วอลเลย์บอลชายชิงแชมป์เอเชีย  (2021) |  | รอประกาศ |
แครช ฮอลลี

| ไมค์ ล็อกวูด |
| --- | --- |

เกิด: 25 สิงหาคม ค.ศ. 1971(1971-08-25) Anaheim, California
เสียชีวิต: 6 พฤศจิกายน ค.ศ. 2003(2003-11-06) (32 ปี) Navarre, Florida
ประวัติมวยปล้ำอาชีพ
ชื่อบนสังเวียน: แครช ฮอลลี แครช เอิร์น โอเกรย์ เดอะกรีนโกสต์ จอห์นนี แพร์สัน แมด ไมกีย์
ส่วนสูง: 5 ft 10 in (1.78 m)
น้ำหนัก: 212 lb (96 kg)
มาจาก: Salisbury, North Carolina
ฝึกหัดโดย: Jerry Monti Michael Modest Ric Thompson
เปิดตัว: 1989
ไมเคิล จอห์น "ไมค์" ล็อกวูด (อังกฤษ: Michael John "Mike" Lockwood) (25 สิงหาคม ค.ศ. 1971 - 6 พฤศจิกายน 2003) เป็นนักมวยปล้ำอาชีพชาวอเมริกัน ในชื่อวงการมวยปล้ำว่า แครช ฮอลลี สังกัดสมาคม WWF/E ปัจจุบันได้เสียชีวิตลงด้วยวัย 32 ปี
แครช ฮอลลี ถึงแม้เค้าจะเป็นนักมวยปล้ำตัวเล็กแต่ใจใหญ่มาก แครชจะมีจุดเด่นหรือเสน่ห์ดึงดูดแฟนๆมวยปล้ำยุคนั้นเป็นอย่างมากเลยทีเดียว เช่น เปิดตัวมาพร้อมกับการแบกตาชั่งแล้วโม้ว่าตัวเองเนี่ยมีน้ำหนักถึง 400 ปอนด์เลยทีเดียว อันที่จริงน้ำหนักแค่ 212 ปอนด์เพียงเท่านั้น เสน่ห์อีกอย่างคือความห้าวของเค้าเองโดยการเปิดโอกาศให้ผู้ท้าชิงสามารถชิงแชมป์ได้ทุกที่ทุกเวลา จนได้รับการขนานนามว่า 24/7 คือ7วัน 24ชั่วโมง เค้าพร้อมที่จะป้องกันแชมป์
การเสียชีวิต

ในวันที่ 6 พฤศจิกายน 2003 สตีวี ริชาร์ด ได้ไปพบศพของเขาในบ้านของริชาร์ดเอง โดยอยู่ในสภาพหน้าคว่ำในอ่างอาบน้ำ ศพของเขาถูกฝังไว้ที่ Rowan County, North Carolina
ผลงานแชมป์​และ​รางวัล

All Pro Wrestling
APW Junior Heavyweight Championship (1 time)
International Wrestling Association
IWA Hardcore Championship (1 time)
IWA World Junior Heavyweight Championship (1 time)
Mid-Eastern Wrestling Federation
MEWF Cruiserweight Championship (1 time)
Power Pro Wrestling
PPW Tag Team Championship (1 time) – with Vic Grimes
PPW Young Guns Championship (1 time)
Pro Wrestling Illustrated
PWI ranked him #36 in the PWI 500 in 2000
Supreme Pro Wrestling
SPW Tag Team Championship (1 time) – with Hook Bomberry
World Wrestling Federation / World Wrestling Entertainment
WWF European Championship (1 time)
WWF/E Hardcore Championship (22 times)
WWF Light Heavyweight Championship (1 time)
WWF Tag Team Championship (1 time) – with Hardcore Holly
แหล่งข้อมูลอื่น

แครช ฮอลลี ที่ WWE.com
Crash Holly ที่อินเทอร์เน็ตมูวีเดตาเบส
แคสเซียส

| แคสเซียส |
| --- | --- |
ที่เกิด: ประเทศฝรั่งเศส
แนวเพลง: เฮาส์ 
ช่วงปี: 1988-2019
ค่ายเพลง: Virgin Records

สมาชิก: Philippe Zdar   Boom Bass
แคสเซียส (อังกฤษ: Cassius) เป็นวงดนตรีเฮาส์สัญชาติฝรั่งเศส ก่อตั้งในปี 1988 โดย สองคู่ดูโอ Philippe Cerboneschi และ Hubert Blanc-Francard, ประเทศฝรั่งเศส
แคสเซียส วงดนตรีแนว ฟังก์ เฮาส์  ซึ่งเป็นศิลปินคู่ดูโอ้ โดยที่มาของชื่อวงมาจากชื่อของนักมวยรุ่น เฮฟวี่เวท ที่มีชื่อเสียงดังไปทั่วโลก นั่นคือ แคสเซียส(Cassius) นั่นเอง ศิลปินของวงประกอบไปด้วย ซีด้า (Zdar) ชายที่เติบโตแถบเทือกเขาแอลป์ในทวีปยุโรป ในระหว่างที่ ฮูเบิร์ต (Hubert) สมาชิกอีกนายหนึ่งเป็นชาวปาริเชี่ยนจากประเทศฝรั่งเศส พวกเขาก็ได้รวมตัวกันเพื่อทำงานดนตรีแนว ฟังก์ เฮ้าส์
อัลบั้ม โอ รีฟ (Au Reve) บรรจุเพลงทั้งหมด 13 บทเพลง ส่วนชื่อของอัลบั้มมีความหมายว่า อยู่ในความฝัน "พวกเราเหมือนอยู่ในความฝันตอนที่เราทำอัลบั้มชุดนี้" ซีด้า กล่าว อัลบั้มนี้มีศิลปินรับเชิญมากมาย อาทิ โจซีลินท์ บราวน์ ในเพลง I’m a Woman และ สตีฟ เอ็ดเวิดท์ ในเพลง The Sound Of Violence และ อัลบั้ม 15 Again มีชิงเกิ้ลคือ  Toop Toop,
ผลงาน > อัลบั้ม

1995 The Mighty Bop Meets DJ Cam Et La Funk Mob, ในชื่อ La Funk Mob, ร่วมกับ Bob Sinclar และ DJ Cam
1999 1999
2002 Au Rêve
2004 The Bad Seeds 1993-1997, ในชื่อ La Funk Mob
2006 15 Again
แคลิฟอร์เนียม

แคลิฟอร์เนียม (อังกฤษ: Californium) คือธาตุที่มีหมายเลขอะตอม 98 และสัญลักษณ์คือ Cf เป็นธาตุโลหะหนักกัมมันตรังสี มีลักษณะสีเงินวาว อยู่ในกลุ่มแอกทิไนด์ (actinide group) แคลิฟอร์เนียมถูกสังเคราะห์ขึ้นครั้งแรกโดยการยิงคูเรียมด้วยอนุภาคแอลฟา (ฮีเลียมไอออน) ธาตุใหม่ที่ได้ตั้งชื่อตามรัฐแคลิฟอร์เนีย Cf-252 เป็นไอโซโทปที่มีครึ่งชีวิตเท่ากับ 2.6 ปี เป็นตัวปลดปล่อยนิวตรอนอย่างรุนแรง และเป็นธาตุกัมมันตรังสีที่อันตรายมาก
คลิฟอร์เนียมค้นพบโดย S.G. Thompson, A. Ghiorso, K. Street และ G.T. Seaborg ในวันที่ 9 กุมภาพันธ์ ค.ศ. 1950 จากผลิตผลที่เกิดจากการระดมยิง 242Cm ปริมาณเล็กน้อย (ไม่ถึงไมโครกรัม) ด้วยฮีเลียมอิออน โดยใช้ไซโคลตรอนขนาด 60 นิ้ว ที่มหาวิทยาลัยแห่งรัฐแคลิฟอร์เนีย เมือง Berkeley นักวิทยาศาสตร์เหล่านี้สามารถแยกธาตุใหม่นี้ออกมาได้โดยวิธีการแลกเปลี่ยนอิออน
ธาตุใหม่นี้ได้รับการตั้งชื่อว่า californium (สัญลักษณ์ Cf) เพื่อให้เกียรติแก่รัฐแคลิฟอร์เนีย ที่ซึ่งธาตุนี้ถูกค้นพบหรือสังเคราะห์ขึ้น 
(เครื่องไซโคลตรอนเครื่องแรกที่ใช้สังเคราะห์มันขึ้นมา)
ประโยชน์

เนื่องจากแคลิฟอร์เนียมเป็นแหล่งนิวตรอนที่มีประสิทธิภาพสูงมาก จึงใช้ประโยชน์ใน neutron moisture gages และใน well-logging (การวิเคราะห์หาปริมาณน้ำและชั้นของ น้ำมัน) ใช้เป็นแหล่งนิวตรอนในการสำรวจโลหะ เช่น ทองคำหรือเงิน เป็นต้น ด้วยความที่เป็นตัวปล่อยนิวตรอนที่ดีมาก ปล่อยนิวตรอน 139 ล้านนิวตรอนต่อนาที จึงเหมาะในการตั้งต้นปฏิกิริยานิวเคลียร์บางอย่างอีกด้วย
ความเป็นพิษ

ทำนองเดียวกับธาตุหลังยูเรเนียมอื่น ๆ (ยกเว้นเนปทูเนียม) แคลิฟอร์เนียมเมื่อเข้าสู่ร่างกายมีแนวโน้มไปสะสมที่ไขและโครงกระดูก ทำความเสียหายต่อกลไกการผลิตเซลล์โลหิตแดง ระดับความทนได้ของ 252Cf ในระบบกระดูก คือ 0.04 uCi 
เกิดการทำลายเนื้อเยื่อจากรังแกมม่าที่ปลดปล่อยออกมา เกิดมะเร็งกระดูก และ มะเร็งตับได้
(ภาชนะหนัก50ตันที่บรรจุแคลิฟอร์เนียม252 1กรัม เพื่อป้องกันปฏิกิริยานิวเคลียร์ที่รุนแรง)
แคสตรีส์

| แคสตรีส์ |
| --- | --- |
นคร
ทิวทัศน์ท่าเรือแคสตรีส์
   ธง
คำขวัญ: Statio Haud Malefida Carinis  ("A Safe Harbour for Ships")
อำเภอแคสตรีส์ แสดงพื้นที่นครแคสตรีส์ (จุดแดง)
พิกัด: 14°01′N 60°59′W﻿ / ﻿14.017°N 60.983°W﻿ / 14.017; -60.983
ประเทศ:  เซนต์ลูเชีย
อำเภอ: แคสตรีส์
ก่อตั้ง: ค.ศ. 1650 ในชื่อ "Carenage"
เปลี่ยนชื่อ: ค.ศ. 1756 ในชื่อ "Castries"
ผู้ก่อตั้ง: ชาวฝรั่งเศส
ตั้งชื่อจาก: Charles Eugène Gabriel de La Croix, marquis de Castries
การปกครอง
 • คณะปกครอง: สภานครแคสตรีส์
 • นายกเทศมนตรี: Geraldine Lendor-Gabriel
พื้นที่
 • ทั้งหมด: 79 ตร.กม. (30.5 ตร.ไมล์)
ความสูง: 2 เมตร (6.56 ฟุต)
ประชากร (2013)
 • ทั้งหมด: 20,000 คน
 • ความหนาแน่น: 250 คน/ตร.กม. (660 คน/ตร.ไมล์)
เขตเวลา: UTC-4 (Eastern Caribbean Time Zone (ECT))
รหัสพื้นที่: 758
เอชดีไอ (2006): 0.814 – สูง[ต้องการอ้างอิง]
เว็บไซต์: www.castriescitycouncil.org
แคสตรีส์ (อังกฤษ: Castries, /kəˈstriːz/ ( ฟังเสียง)) เป็นเมืองหลวงและเมืองใหญ่สุดของประเทศเซนต์ลูเชีย ประเทศเกาะในแคริบเบียน เขตเมืองมีประชากรประมาณ 20,000 คน ส่วนพื้นที่อำเภอมีประชากร 70,000 คนในวันที่ 22 พฤษภาคม ค.ศ. 2013 นครนี้กินพื้นที่ 80 ตารางกิโลเมตร (31 ตารางไมล์)
แคสตรีส์ตั้งอยู่ในช่องแคบน้ำท่วมถึงและมักจะสร้างบนพื้นที่ถม เป็นที่ตั้งของรัฐบาลและสำนักงานธุรกิจหลายประเภททั้งต่างชาติและท้องถิ่น การออกแบบผังเมืองเป็นตารางคล้ายกับเมืองใหญ่อย่างนิวยอร์กแต่สัดส่วนเล็กลงมา ยังเป็นที่พัก ท่าจอดเรือที่รับสินค้าเรือเดินสมุทร และเรือเฟอร์รี เช่นเดียวกับเรือสำราญ ยังมีเขตปลอดภาษี เช่น Point Seraphine และ La Place Carinage ยังมีร้านอาหารหลากหลายทั้งอาหารท้องถิ่นไปจนถึงอาหารจีน มีซูเปอร์มาร์เกตและย่านการค้าหลายแห่ง เมืองยังมีระบบบริการรถประจำทางและแท๊กซี่
แหล่งข้อมูลอื่น

Interactive tour of St. Lucia's History and Culture:  Official site for St. Lucia Tourist Board
Worldaware Lesson plan on Castries: site owned by SOS Charity UK
| ฐานข้อมูลการควบคุมรายการหลักฐาน  |
| --- | --- |
นานาชาติ:  VIAF  เวิลด์แคต 
ประจำชาติ:  ฝรั่งเศส  BnF data  เยอรมนี  อิสราเอล  สหรัฐ 
ภูมิศาสตร์:  มิวสิกเบรนซ์ พื้นที่
แคริบเบียนเกมส์

| --- | --- |
ก่อตั้ง: 29 มิถุนายน ถึง 3 กรกฎาคม ค.ศ. 2022
วัตถุประสงค์: การแข่งขันกีฬาสำหรับชาวแคริบเบียน
แคริบเบียนเกมส์ (อังกฤษ: Caribbean Games) เป็นการแข่งขันกีฬาหลากหลายชนิดชิงแชมป์ระดับภูมิภาคของประเทศในแคริบเบียน, ประเทศเบลีซในอเมริกากลาง และประเทศในแคริบเบียนอเมริกาใต้ ได้แก่ กายอานา ซูรินาม และเฟรนช์เกียนา
สมาคมคณะกรรมการโอลิมปิกแห่งชาติแคริบเบียน หรือ "CANOC" เป็นผู้จัดการแข่งขัน
การแข่งขันแคริบเบียนเกมส์ครั้งแรกจัดขึ้นที่กัวเดอลุป ระหว่างวันที่ 29 มิถุนายนถึง 3 กรกฎาคม ค.ศ. 2022
การแข่งขัน

รายละเอียดการแข่งขันมีดังนี้
| ปี | ครั้งที่ | เมืองเจ้าภาพ | ประเทศ (รับรองโดยไอโอซี) | วันที่ | จำนวนประเทศ | รายการ | ชนิดกีฬา | นักกีฬา | เจ้าเหรียญทอง |
| --- | --- | --- | --- | --- | --- | --- | --- | --- | --- |
| 2022 | 1 | บัส-แตร์ |  กัวเดอลุป | 29 มิถุนายน ถึง 3 กรกฎาคม ค.ศ. 2022 | 29 |  | 7 | 800 |  คิวบา |
ชนิดกีฬา

กรีฑา
บาสเกตบอล 3x3
จักรยาน
ฟุตซอล
ยูโด
ว่ายน้ำ
เน็ตบอล
ดูเพิ่ม

แพนอเมริกันเกมส์
กีฬาเครือจักรภพ
อเมริกากลางและแคริบเบียนเกมส์
แหล่งข้อมูลอื่น

แคริบเบียนเกมส์ 2022  เก็บถาวร 2022-12-05 ที่ เวย์แบ็กแมชชีน
CANOC เก็บถาวร 2022-12-05 ที่ เวย์แบ็กแมชชีน
แคโรล แลนดิส

| แคโรล แลนดิส |
| --- | --- |
ในเรื่อง Topper Returns (1941)
สารนิเทศภูมิหลัง
เกิด: 1 มกราคม ค.ศ. 1919(1919-01-01) Frances Lillian Mary Ridste
เสียชีวิต: 5 กรกฎาคม ค.ศ. 1948(1948-07-05) (29 ปี) แปซิฟิกแพลิซาเดส รัฐแคลิฟอร์เนีย สหรัฐอเมริกา
คู่สมรส: Irving Wheeler (1934 annulled; 1934-1939 หย่า)  Willis Hunt Jr. (1940 หย่า)  Thomas C. Wallace  (1943-1945) (divorced)  W. Horace Schmidlapp  (1945-1948) (เธอเสียชีวิต)
อาชีพ: นักแสดง
ปีที่แสดง: ค.ศ. 1937-1948
แคโรล แลนดิส (อังกฤษ: Carole Landis) (1 มกราคม ค.ศ. 1919 — 5 กรกฎาคม ค.ศ. 1948) เป็นนักแสดงชาวอเมริกัน มีผลงานภาพยนตร์และละครเวที มีผลงานแจ้งเกิดในฐานะนักแสดงนำหญิงในภาพยนตร์ในปี 1940 เรื่อง One Million B.C. เธอยังมีดาวประทับอยู่ในฮอลลีวูดวอล์กออฟเฟม ที่ 1765 ไวน์สตรีท
แคโรล แลนดิส เสียชีวิตเมื่อวันที่ 5 กรกฎาคม ค.ศ. 1948 โดยการฆ่าตัวตาย
แคนตาลูป

| แคนตาลูป |
| --- | --- |


การจำแนกชั้นทางวิทยาศาสตร์
อาณาจักร:: Plantae
ไม่ได้จัดลำดับ:: Angiosperms
ไม่ได้จัดลำดับ:: Eudicots
ไม่ได้จัดลำดับ:: Rosids
อันดับ:: Cucurbitales
วงศ์:: Cucurbitaceae
สกุล:: Cucumis
สปีชีส์:: C.  melo
สปีชีส์ย่อย:: C.  melo subsp. melo
Varietas:: C.  melo var. cantalupensis
Trinomial name
Cucumis melo var. cantalupensis Naudin
ชื่อพ้อง
 Cucumis melo var. reticulatus Naudin
แคนตาลูป (อังกฤษ: cantaloupe) หรือเรียกกันว่า แตงแคนตาลูป  มีชื่อทางวิทยาศาสตร์ว่า Cucumis melo L. var. cantaloupensis แคนตาลูปมีถิ่นกำเนิดอยู่ที่ประเทศอินเดีย แล้วมีผู้นำเข้าไปปลูกที่เมืองคันตาลูโปซึ่งอยู่ใกล้กับกรุงโรม ประเทศอิตาลี จึงได้รับการตั้งชื่อว่า "(แตง) คันตาลูโป" และกลายเป็น "แคนตาลูป" ในภาษาอังกฤษ
การเผยแพร่สู่ประเทศไทย

แคนตาลูปเผยแพร่เข้ามาในประเทศไทยเมื่อประมาณปี พ.ศ. 2478 โดยนำมาปลูกที่จังหวัดเชียงใหม่ แต่ไม่ได้ผลเนื่องจากแตงเป็นโรคตายเสียส่วนมาก ต่อมา ปี พ.ศ. 2493 - 2499 ได้นำมาทดลองปลูกที่เกษตรกลางบางเขน (มหาวิทยาลัยเกษตรศาสตร์ในปัจจุบัน) ปรากฏว่าได้ผลดี โดยเฉพาะแคนตาลูปพันธุ์ริโอโกลด์ จากสหรัฐอเมริกา ให้ผลบางผลมีน้ำหนักถึง 4 กิโลกรัม จึงได้มีการขยายการปลูกออกไปเรื่อย ๆ แต่เพิ่งได้ผลดีและปลูกกันเป็นอาชีพ แคนตาลูปเป็นผลไม้ซึ่งกำลังเป็นที่นิยมของคนไทย แหล่งที่ปลูกแคนตาลูปได้ผลดีในปัจจุบัน คือ อำเภออรัญประเทศ จังหวัดสระแก้ว เขตลาดกระบัง กรุงเทพมหานคร และที่จังหวัดเชียงใหม่
ลักษณะทั่วไป

ลักษณะทั่วไปของแคนตาลูป คือ มีลักษณะคล้าย ๆ แตงไทย คนไทยจึงเรียกว่า แตงเทศ หรือแตงฝรั่ง หรือแตงไทยฝรั่ง มีผลกลม ผิวของผลสีเขียว หรือสีน้ำตาลคล้ำ หรือสีเหลือง หรือสีขาว ทั้งนี้แล้วแต่พันธุ์ ผิวของผลหยาบ มีเปลือกแข็ง มีร่องลึกรอบ ๆ ผล เปลือกมีลายคล้ายร่างแหหรือตาข่ายสีขาว หรือสีฟางแห้งคลุมตลอดทั้งผล แต่บางพันธุ์ก็ไม่มี บางพันธุ์มีผิวเรียบ ๆ เมื่อสุกเนื้อในมีสีส้ม หรือสีจำปา มีกลิ่นหอม รสหวาน